Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 1137/09/8807	Michalovce, 28.11.2013
EEČ : 2-66-417-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, , Slovensko
	povolanie: strážnik
,   pre prečin zanedbania povinnej výživy podľa  § 207 ods. 1, ods. 3 písm. b) Tr. zákona,   ktorého sa mal dopustiť tak, že  v zmysle Zákona o rodine, ako otec XXXXX,  XXXXX a XXXXX, XXXXX   je povinný prispievať na ich výživu, pričom rozsah vyživovacej povinnosti mu bol určený právoplatným rozsudkom Okresného súdu Hodonín pod č. 7C 802/94 zo dňa 16. 02. 1995 vo výške 450,- Kč (16,57 €) mesačne na dcéru Nikolu a 350,- Kč (12,89 €) mesačne na dcéru Dominiku, vždy do 5-tého dňa v mesiaci vopred k rukám matky XXXXX, XXXXX, trvale bytom Veselí nad Moravou č. 114, Česká republika, a túto svoju povinnosť si v Michalovciach a inde úmyselne neplnil, a tak za obdobie od mesiaca marec 2009   až  doposiaľ   dlhuje  na  výživnom   sumu   1.546,68 €   (42.000,- Kč), 

lebo zanikla trestnosť činu

Odôvodnenie:
Na základe žiadosti Najvyššieho štátneho zastupiteľstva Českej republiky sp. zn. 2NZT752/99 z 08. 11. 1999, Generálna prokuratúra Slovenskej republiky v Bratislave prijala trestné oznámenie na XXXXX pre vyššie uvedený skutok.  

Vyšetrovateľ  PZ, Okresného riaditeľstva  PZ, Odboru kriminálnej polície XXXXX  uznesením sp. zn. OÚV-251/10-2000 z 24. 03. 2000 začal trestné stíhanie a súčasne vzniesol obvinenie XXXXX  pre  trestný  čin    zanedbania    povinnej   výživy  podľa § 213 ods. 1 Tr. zákona, účinného do 31. 12. 2005, na tom skutkovom základe, ako je  to vyššie  uvedené s tým však, že stíhané obdobie bolo od mesiaca máj 1998 doposiaľ. 

 Po skončení vyšetrovania predložil  vyšetrovateľ PZ spisový materiál s návrhom na zastavenie trestného stíhania pre vyššie uvedený prečin, z dôvodu uvedeného v  § 215 ods. 1 písm. h) Tr. poriadku, pretože zanikla trestnosť činu, pre ktorý bolo trestné stíhanie začaté s tým, že obvinený bol vyšetrovateľom písomne upozornený na zmenu právnej kvalifikácie tak, že skutok bude  kvalifikovaný podľa ustanovenia § 207 ods. 1, ods. 3 písm. b) Tr. zákona. 

  Preskúmaním návrhu vyšetrovateľa PZ na zastavenie trestného stíhania a na vec sa vzťahujúceho spisového materiálu som sa s jeho návrhom stotožnil.

Obvinený XXXXX priznal spáchanie prečinu v celom rozsahu. 

Matka detí XXXXX  bola opakovane vypočutá cestou právnej pomoci do Českej republiky, pričom uviedla, že jej bývalý manžel XXXXX si vyživovaciu povinnosť plnil nepravidelne, avšak v súčasnosti už žiadny dlh na výživnom nemá.  Taktiež uviedla, že počas doby, keď obvinený výživné neplatil, dcéry netrpeli núdzou. 

Svedkyne XXXXX a XXXXX  v podstate zhode uviedli, že  otec im výživné zaplatil, teda im nič nedlhuje. 

Svedok XXXXX, splnomocnený zástupca Mestského úradu Veselí nad Moravou uviedol, že  v období od mesiaca marec 2009 doposiaľ, ich úrad nevyplácal príspevok na výživu matke detí XXXXX. 

Z právoplatného rozsudku Okresného súdu  Hodonín, Česká republika, sp. zn. 1T 476/2007 z 08. 08. 2007 vyplýva, že XXXXX  bol právoplatne odsúdený za trestný čin zanedbania povinnej výživy podľa § 213 ods. 1, ods. 3 Tr. zákona Českej republiky, pričom bolo upustené od uloženia súhrnného trestu. Uvedený rozsudok sa týkal neplatenia výživného za obdobie od mesiaca december 1999 do mesiaca december 2006. 

Z uznesenia Polície Českej republiky, Obvodného oddelenia polície Veselí nad Moravou sp. zn. KRPB-1444-38/TČ-2009-060617 z 18. 02. 2009 je zrejmé, že  vec podozrenia  zo spáchania trestného činu zanedbania povinnej výživy podľa § 213 ods. 1 Tr. zákona Českej republiky, ktorého sa mal dopustiť  podozrivý XXXXX v období od mesiaca január 2007 do mesiaca február 2009 bola odložená, pretože  podozrivý celý dlh na výživnom uhradil.  

	Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a) Tr. zákona, trestnosť  trestného činu  zaniká  aj vtedy, ak  ide o trestný čin zanedbania povinnej výživy podľa § 207 Tr. zákona, ak trestný čin  nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

 Keďže otec detí si dodatočne splnil svoju vyživovaciu povinnosť v celom rozsahu a zanedbanie vyživovacej povinnosti nemalo trvalo nepriaznivé následky, bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor